PLE ดีด 3% นิวไฮรอบ 2 เดือน หลังคว้างานสร้างโรงงานผลิตยาองค์การเภสัชฯ มูลค่า 5 พันลบ.
PLE ดีด 3% นิวไฮรอบ 2 เดือน หลังคว้างานสร้างโรงงานผลิตยาองค์การเภสัชฯ 5 พันลบ. ล่าสุดอยู่ที่ 1.17 บาท บวก 0.04 บาท หรือ 3.54% มูลค่าซื้อขาย 11.14 ล้านบาท
PLE ดีด 3% นิวไฮรอบ 2 เดือน หลังคว้างานสร้างโรงงานผลิตยาองค์การเภสัชฯ 5 พันลบ. ล่าสุดอยู่ที่ 1.17 บาท บวก 0.04 บาท หรือ 3.54% มูลค่าซื้อขาย 11.14 ล้านบาท
25 มิ.ย. 2562

ผู้สื่อข่าวรายงานว่า ราคาหุ้น บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ล่าสุด ณ เวลา 10.18 น. อยู่ที่ 1.17 บาท บวก 0.04 บาท หรือ 3.54% สูงสุดที่ 1.17 บาท ต่ำสุดที่ 1.15 บาท ด้วยมูลค่าซื้อขาย 11.14 ล้านบาท ทั้งนี้ราคาหุ้น PLE ปรับตัวขึ้นสูงสุดในรอบเกือบ 2 เดือน นับตั้งแต่ราคาหุ้นอยู่ที่ระดับ 1.20 บาท เมื่อวันที่ 30 เม.ย.2562

สำหรับปัจจัยที่ส่งผลในราคาหุ้นปรับตัวขึ้น เนื่องจากวานนี้ (24 มิ.ย.) บริษัทแจ้งผ่านตลาดหลักทรัพย์แห่งประเทศไทย (ตลท.) ว่า บริษัทได้ลงนามสัญญาจ้างก่อสร้าง โครงการก่อสร้างโรงงานผลิตยารังสิต ระยะที่ 2 กับ องค์การเภสัชกรรม (อภ.) มูลค่ารวม 5,264 ล้านบาท (รวม VAT) โดยมีพื้นที่ก่อสร้างรวม 121,148 ตารางเมตร และระยะเวลาก่อสร้าง 1,080 วัน จากวันที่ อภ.มีหนังสือมอบพื้นที่และแจ้งให้เริ่มงาน
 